SET พลิกปิดบวก! รับแรงหนุน “หุ้นรร.-รพ.” หลังศบค.ยกเลิก Test & Go เริ่ม 1 พ.ค.นี้
SET พลิกปิดบวก 0.04 จุด รับแรงหนุนหุ้นโรงแรม-โรงพยาบาล หลังศบค.ยกเลิก Test & Go เหลือเพียงการตรวจ ATK เท่านั้น เริ่ม 1 พ.ค.นี้
SET พลิกปิดบวก 0.04 จุด รับแรงหนุนหุ้นโรงแรม-โรงพยาบาล หลังศบค.ยกเลิก Test & Go เหลือเพียงการตรวจ ATK เท่านั้น เริ่ม 1 พ.ค.นี้
22 เม.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้ส่วนใหญ่เคลื่อนไหวอยู่ในแดนลบ ก่อนพลิกกลับมาเป็นบวกเล็กน้อยในช่วงท้ายตลาด โดยได้รับแรงกดดัน หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่า เฟดอาจจะปรับขึ้นอัตราดอกเบี้ย 0.5% ในการประชุมเดือนพ.ค.
อย่างไรก็ตามตลาดหุ้นบ้านเรามีปัจจัยบวกจากในประเทศ หลังศูนย์บริหารศถานการณ์โควิด-19 (ศบค.ชุดใหญ่) มีมติยกเลิกมาตรการเข้าประเทศในรูปแบบ Test &amp; Go ที่ต้องตรวจ RT-PCR โดยปรับให้ใช้เพียงการตรวจ ATK เท่านั้น มีผลตั้งแต่วันที่ 1 พ.ค.นี้ เพื่อความสะดวกรวดเร็วในการเปิดรองรับการท่องเที่ยว ทำให้หนุนต่อหุ้นกลุ่มโรงแรม โรงพยาบาล และ ICT
ด้านตลาดหุ้นอื่นในภูมิภาคเอเชียวันนี้ปรับตัวลงราว 0.3-1%
โดยแนวโน้มตลาดหุ้นไทยในสัปดาห์หน้า คาดว่า ตลาดฯ น่าจะแกว่งไซด์เวย์อยู่ในกรอบจำกัด เพื่อรอดูการประชุมเฟดในต้นเดือนพ.ค. โดยนักลงทุนน่าจะเก็งกำไรในหุ้นรายตัว ให้กรอบแนวต้าน 1,690-1,700 จุด และ แนวรับ 1,668 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 5,704.36 ล้านบาท ปิดที่ 91.50 บาท เพิ่มขึ้น 0.75 บาท
KTB มูลค่าการซื้อขาย 3,484.23 ล้านบาท ปิดที่ 14.30 บาท เพิ่มขึ้น 1.20 บาท
BBL มูลค่าการซื้อขาย 2,801.38 ล้านบาท ปิดที่ 132.50 บาท  ลดลง 2.50 บาท
KBANK มูลค่าการซื้อขาย 2,713.68 ล้านบาท ปิดที่ 153.50 บาท ลดลง 1.00 บาท
AOT มูลค่าการซื้อขาย 1,674.04 ล้านบาท ปิดที่ 67.75 บาท ลดลง 0.25 บาท